**Til** Oslo 22.02.2023

Nasjonalt brukerråd i Statped

Brukerråd syn i Statped

Brukerråd for hørsel, kombinerte sansetap og tegnspråk i Statped

**Statped oversender med dette høringsdokumentet- Elevkurs i Statped innen fagområdene syn og hørsel**

Bakgrunn for saken:

Som følge av Meld. St. 6 (2019-2020) «Tett på- tidlig innsats og inkluderende fellesskap i barnehage, skole og SFO» fikk Statped nytt oppdrag/mandat. Det nye oppdraget innebærer at Statped har fått et vesentlig smalere oppdrag, pålegg om landsdekkende organisering og et stort økonomisk nedtrekk på 155 mill.

Meldingen legger vekt på at kommuner/ fylkeskommuner må bygge opp kompetanse de ikke lenger vil kunne få pga. omleggingen i Statped. Hovedtiltaket i å bygge denne kompetansen i kommuner/fylkeskommuner skjer gjennom Kompetanseløftet. Endringene i Statped og bygging av kompetanse i kommunene skal skje parallelt over en femårsperiode (Meld.St. 6 s. 98).

Statpeds tjenester skal være innenfor nytt mandat og kunne finansieres innen de nye økonomiske rammene, og gjelder for alle fagområder i Statped.

På møte i Nasjonalt brukerråd 16.11.2022 ble saken om elevkurs diskutert. Statped kom med lovnad om å legge frem et tilbud om elevkurs innen fagområdene syn og hørsel. Forslaget som her følger vedlagt, er utarbeidet av en egen arbeidsgruppe bestående av ledere innen fagområdet syn og ansatte som har erfaring med elevkurs innen syn, og saken ble presentert i møte med Nasjonalt brukerråd 15.02.2023.

Videre saksgang:

Saken sendes med dette ut til høring hos brukerrådene som er involvert i saken. Det gis en høringsfrist på 14 dager. Innspill og tilbakemeldinger vil bearbeides og inngå i en sak som skal behandles i Statpeds direktørmøte (DM). Vedtaket i DM vil bli meddelt brukerrådene.

Invitasjon til elevkurs syn sendes ut i mars 2023. Invitasjon til elevkurs hørsel sendes ut i løpet av våren 2023, så snart vi har satt dato.

Tilbakemelding:

Statped ønsker en samlet tilbakemelding fra organisasjonene representert i nasjonalt brukerråd og èn tilbakemelding fra hver organisasjon som er representert i de to andre brukerrådene. Skrives inn i innspillsvedlegg 1 og kopi av vedlegget med tilbakemeldinger sendes på e-post til Statped v/Eva Mølmen.

**eva.molmen@statped.no**

**Frist 4. mars 2023**

Vi ønsker dere lykke til med høringsarbeidet og håper på mange tilbakemeldinger.

Oslo 22.02.2023

Mvh

Walter Frøyen Eva Mølmen

Divisjonsdirektør Seniorrådgiver

2 vedlegg

Vedlegg 1- Innspills-vedlegg

Vedlegg 2- Presentasjon til Nasjonalt brukerråd 15.02.2023